Villa Gazzotti

Villa Gazzotti (poznata i kao Villa Gazzotti Grimani) je renesansna vila u Bertesini, frazionu sjevernotalijanskog grada Vicenze. Vilu je projektirao Andrea Palladio. Historija i karakteristike Andrea Palladio je između 1542. i 1543. dovršio projekt za tu vilu za Taddea Gazzottija. Gazzotti nije bio aristokrat po rođenju, ali se kao kulturan čovjek koji voli muziku probio na društvenoj sceni Vicenze i orodio s vrlo utjecajnim Antenoreom Pagellom te tako ušao u visoko društvo i obogatio. Pogrešne procjene o količinama potrebne soli dovele su Gazzottija u bankrot, pa je 1550. morao prodati vilu (još u izgradnji) venecijanskom plemiću Girolamu Grimaniju koji je završio gradnju za par godina. Prilikom projektiranja vile Palladio se morao pomiriti sa potrebom da uklopi postojeću građevinu u novu koherentnu cjelinu. Struktura ove duge i niske građevine s centralnom lođom pod snažnim je utjecajem Romanove Palazzo del Te u Mantovi. Villa Gazzotti je 1996. uvrštena na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile. Reference Vanjske veze Villa Gazzotti (na portalu Palladio museum) (it)